# Чарнігаўская вобласьць

|  |
| --- |
| Чарнігаўская вобласьць |
| Чернігівська область |
| Герб  |
Сьцяг  |
|  Агульныя зьвесткі  |
|  Краіна  | Украіна |
|  Статус  | вобласьць |
|  Адміністрацыйны цэнтар  |  Чарнігаў
 |
|  Улучае  |  22 раёны
  |
|  Найбольшы горад  |  Чарнігаў
 |
|  Іншыя буйныя гарады  |  Нежын, Прылукі
 |
|  Дата ўтварэньня  | 15 кастрычніка 1932 року |
|  Губэрнатар  | Валеры Куліч |
|  Афіцыйныя мовы  | украінская |
|  Насельніцтва (2007)  | 1,152 млн (2,49%, 19-е месца)
  |
|  Шчыльнасьць  |  36,15 чал./км²
 |
|  Нацыянальны склад  |  украінцы — 93,5% расейцы — 5,0% беларусы — 0,6%.
  |
|  Плошча  |  31 865 км² (5,28%)
  |
|  Вышыня па-над узр. м.  **·** сярэдняя вышыня  |  223 м |
|  Месцазнаходжаньне  |
|  |
|  Мэдыя-зьвесткі  |
|  Часавы пас  |  GMT +2
  |
|  Код ISO 3166-2  | UA-74 |
|  Тэлефонны код  | +38 046 |
|  Паштовыя індэксы  | 14xxx, 15xxx, 16xxx, 17xxx |
|  Інтэрнэт-дамэн  |  chernigov.ua; cn.ua
  |
|  Код аўтам. нумароў  | СВ |
|  Афіцыйны сайт |
|    Дадатковыя мультымэдыйныя матэрыялы  |

**Чарні́гаўская во́бласьць** (па-ўкраінску: *Чернігівська область*) — адміністрацыйна-тэрытарыяльная адзінка ва Ўкраіне. Плошча вобласьці складае 31 865 км². Насельніцтва — 1,152 млн чалавек (2007). Адміністрацыйны цэнтар — места Чарнігаў.

## Геаграфічныя зьвесткі

### Месцазнаходжаньне

Разьмешчаная на поўначы Ўкраіны. На тэрыторыі вобласьці, каля вёскі Пятроўкі, знаходзіцца крайні паўночны пункт Украіны. На ўсходзе мяжуе з Сумской вобласьцю, на поўдні — з Палтаўскай вобласьцю, на захадзе — з Кіеўскай вобласьцю. На поўначы мяжуе зь Беларусяй.

### Клімат

Клімат умерана кантынэнтальны. Сярэднія тэмпэратуры ліпеня +18,4° — +19,9° С, студзеня — −6° — −8° С;. Сярэнярочная колькасьць ападкаў складае 500—600 мм. Працягласьць вэгетацыйнага пэрыяду — 150—160 дзён у рок.

### Рэльеф

Амаль уся тэрыторыя вобласьці ўваходзіць у склад Прыдняпроўскай нізіны, толькі невялікая частка на паўночным усходзе — у склад Сярэдняга ўзвышша. Паверхня ўяўляе сабой палога-хвалістую раўніну, якая мае агульны ўхіл з паўночнага ўсходу на паўднёвы захад.

### Карысныя выкапні

Карысныя выкапні Чарнігаўшчыны — нафта, торф, фасфарыты, крэйда, вапна, каалін.

### Водныя аб’екты

Па тэрыторыі вобласьці цячэ 1200 рэчак агульнай даўжынёй каля 8,5 тыс. км. Найбольшыя рэкі — Дняпро, Дзясна з прытокамі Сейм, Асьцёр, Сноў, Убедзь, на поўдні — Удай.

## Гісторыя

Засяленьне тэрыторыі Чарнігаўшчыны пачалося яшчэ ў эпоху палеаліту — каля 100 тыс. рокаў таму. У IX ст. Чарнігаўска-Северская зямля ўвайшла ў склад г. зв. Кіеўскай Русі ў якасьці асобнага Чарнігаўскага княства. Пасьля заваяваньня яго манголамі ў ХІІІ ст., за ўладаньне гэтай зямлёй вяліся працяглыя войны паміж Вялікім Княствам Літоўскім і Масковіяй, а з ХVІ ст. — Рэччу Паспалітай Абодвух Народаў і Масковіяй. З 1649 па 1764 рокі Чарнігаўшчына ў складзе некалькіх палкоў уваходзіла ў казацкую дзяржаву, Гетманшчыну. Пасьля ліквідацыі Гетманшчыны Расейскай імпэрыяй у 1796 року была створаная Маларасейская губэрня з цэнтрам у месьце Чарнігаў. Чарнігаўская вобласьць была ўтвораная 15 кастрычніка 1932 року ў межах УССР.

## Адміністрацыйна-тэрытарыяльны падзел

Вобласьць налічвае 22 адміністрацыйна-тэрытарыяльныя раёны, 15 местаў, зь якіх 3 — абласнога значэньня, 30 мястэчак, 60 пасёлкаў, 1429 вёсак.